[{"text_idx": "#000001", "text": "Bydd y weithgaredd yma yn cynnig cyflwyniad at raglennu Python drwy ysgrifennu rhaglen syml i gymryd mewnbwn defnyddiwr, ac yna printio datganiadau at y sgri\u0302n. Mae\u2019n adeiladu ar Python Gwers 2 wrth ddefnyddio IDLE 3 er mwyn rhaglennu yn Python 3."}, {"text_idx": "#000002", "text": "i ddysgu sut i ddadfygio cod\ni ddeall y gwahaniaeth rhwng siarad gyda bod dynol a siarad gyda rhaglen gyfrifiadurol\ni greu a dadfygio rhaglen gyfrifiadurol syml mewn Python gan ddefnyddio \u2018print\u2019 a mewnbwn defnyddiwr"}, {"text_idx": "#000003", "text": "Cyfeiriwch y dysgwyr at wefan sy\u2019n cynnwys bot sgwrsio fel Elbot, neu arddangoswch gwefan sy\u2019n cynnwys bot sgwrsio i\u2019r dosbarth. Fe allech hyd yn oed ddefnyddio Siri ar ddyfais Apple."}, {"text_idx": "#000004", "text": "Gall y dysgwyr ofyn cwestiynau i\u2019r bot sgwrsio. Gofynnwch iddyn nhw nodi unrhyw atebion nad ydyn nhw\u2019n cyfateb yn union gyda\u2019r cwestiwn; er enghraifft \u2018pwy yw\u2019r chwaraewr pe\u0302l droed gorau yn y byd?\u2019. Ar o\u0302l munud neu ddwy, dylai\u2019r myfyrwyr roi adborth mewn trafodaeth gyda\u2019r holl ddosbarth. Dylai\u2019r athro nodi rhai o\u2019r cwestiynau a allai fod wedi drysu\u2019r bot sgwrsio. Ceisiwch annog y myfyrwyr i fynegi unrhyw thema\u0302u, neu resymau, pam na fyddai\u2019r robot yn gallu ateb eu cwestiynau fel y bydden nhw\u2019n disgwyl."}, {"text_idx": "#000005", "text": "Gofynnwch i\u2019r dysgwyr pam ei bod mor anodd i raglenni fel rhain ddeall a rhyngweithio gyda bodau dynol. Pam eu bod nhw mor hawdd i\u2019w drysu? Ceisiwch annog y myfyrwyr i sylweddoli fod cyfrifiaduron yn gweithredu neu\u2019n rhedeg rhaglenni sy\u2019n dilyn dilyniant o gyfarwyddiadau, ac mai dim ond y dilyniant yma allan nhw ei ddilyn."}, {"text_idx": "#000006", "text": "Eglurwch gysyniad y Prawf Turing a deallusrwydd artiffisial. Eglurwch y bydd y dysgwyr yn y weithgaredd hon yn ysgrifennu rhaglenni Python ar y Raspberry Pi er mwyn eu troi i mewn i robotiaid sgwrsio."}, {"text_idx": "#000007", "text": "Gofynnwch i\u2019r dysgwyr osod eu cyfarpar Raspberry Pi, ei droi ymlaen a mewngofnodi i\u2019w Pi gan ddefnyddio yr enw defnyddiwr \u2018pi\u2019 a\u2019r cyfrinair \u2018raspberry\u2019."}, {"text_idx": "#000008", "text": "Nodwch na fydd y dysgwyr yn gallu gweld unrhyw destun wrth deipio\u2019r cyfrinair, bydd angen i chi roi sicrwydd iddyn nhw ei fod yn gweithio. Pam bod hyn yn digwydd? Cliw: beth fyddai yn digwydd petai rhywun yn edrych dros eu hysgwydd?"}, {"text_idx": "#000009", "text": "Nesaf, dylai\u2019r dysgwyr lwytho\u2019r amgylchedd graffigol drwy deipio \u2018startx\u2019. I ddefnyddio Python, bydd angen i\u2019r myfyrwyr gael mynediad at amgylchedd raglennu IDLE3. I agor IDLE3, gall y myfyrwyr un ai glicio dwywaith ar yr eicon IDLE3 ar y bwrdd gwaith neu glicio ar y prif ddewislen a dewis rhaglennu, ac yna IDLE3."}, {"text_idx": "#000010", "text": "Gofynnwch iddynt deipio\u2019r cod canlynol i mewn i ffenest y golygydd testun. Nodwch y gwahaniaeth rhwng sylw a llinell o god. Mae sylwadau yn rhan o\u2019r rhaglen sy\u2019n cael eu hanwybyddu gan y cyfrifiadur, fel ein bod ni yn gallu gwneud nodiadau yngly\u0302n a\u0302 beth sy\u2019n digwydd yn y rhaglen."}, {"text_idx": "#000011", "text": "Nodwch fod y bylchau cyn \u201c yn y llinyn yn bwysig."}, {"text_idx": "#000012", "text": "Cadwch y ffeil fel ffeil Python drwy glicio ar Ffeil ac yna Dewisiadau Cadw, a\u2019i henwi yn robot."}, {"text_idx": "#000014", "text": "Gall y dysgwyr wedyn ychwanegu eu mewnbwn eu hunain a datganiadau \u2018print\u2019, efallai yn gofyn am oed defnyddwyr a\u2019u hoff lliwiau. Er enghraifft, gallent ychwanegu:"}, {"text_idx": "#000015", "text": "Dywedwch wrthynt i gadw\u2019r ffeil a rhedeg yr un cod ag o\u2019r blaen."}, {"text_idx": "#000016", "text": "Unwaith y bydd ganddynt raglenni sy\u2019n weithredol ac yn cynnwys cwestiynau lluosog, cyflwynwch y syniad o osod bylchau rhwng y cwestiynau a ofynnwyd gydag amser. Fel arfer mewn sgwrs, mae saib rhwng ateb cwestiwn a gofyn yr un nesaf. Yr amcan yw creu robot sgwrsio all rywun ei gamgymryd am berson; felly, rydym angen gosod seibiau rhwng y cwestiynau. Gellir cyflawni hyn gan ddefnyddio\u2019r modiwl \u2018amser\u2019. I ychwanegu\u2019r modiwl, bydd angen i\u2019r myfyrwyr ychwanegu \u2018mewnforio amser\u2019 o dan y sylw a chyn y cwestiynau. Wedyn rhwng y cwestiynau bydd angen iddyn nhw ddefnyddio amser.cysgu(1), lle mae gwerth 1 yn cynrychioli 1 eiliad, fel hyn:"}, {"text_idx": "#000017", "text": "Gadewch iddynt barhau i ysgrifennu cod i gymryd mewnbwn a phostio gwybodaeth ar y sgrin. Yna gofynnwch i\u2019r myfyrwyr gadw eu gwaith a diffodd y Raspberry Pis drwy glicio ar y botwm Cau i Lawr."}, {"text_idx": "#000018", "text": "Gofynnwch iddynt ddewis tri gair newydd maen nhw wedi eu cael heddiw neu yn y gwersi diwethaf, a\u2019u diffinio nhw. Yna gofynnwch iddynt ysgrifennu paragraff am bob un o\u2019r geiriau, neu ddefnyddio tri ar unwaith."}, {"text_idx": "#000019", "text": "Dofynnwch iddynt feddwl am bum cwestiwn byddent yn hoffi i\u2019w robot sgwrsio ofyn, yn barod ar gyfer y wers nesaf."}, {"text_idx": "#000020", "text": "Leave a Reply Cancel reply"}, {"text_idx": "#000021", "text": "Your email address will not be published. Required fields are marked *"}, {"text_idx": "#000023", "text": "Save my name, email, and website in this browser for the next time I comment."}]